cyanic-selkie/wikianc huggingface dataset:
Arken Museum for Moderne Kunst
Arken (Arken Museum for Moderne Kunst) er et dansk kunstmuseum for moderne kunst. Museet ligger i Ishøj, 18 kilometer sydvest for København sentrum.
Bygningen
Arken er tegnet av arkitekt Søren Robert Lund og ble innviet 15. mars 1996 som en del av Kulturby 96. Senere har det blitt bygget på etter tegninger av arkitektfirmaet C.F. Møller.
Søfteland
Søfteland eller Syfteland er et tettsted i Bjørnafjorden kommune i Vestland. Tettstedet har navn etter garden Søfteland. Tettstedet hadde innbyggere per 1. januar.
Søfteland ligger nord for Osøyro som er sør på Bergenshalvøya og er den nærmeste kretsen til kommunegrensen mot Bergen. går gjennom tettstedet. På Søfteland ligger blant annet Søfteland barneskule som tidligere var kombinert barne- og ungdomsskole. En bratt sidevei fører gjennom Langedalen, over åsen mot vest til FV 161 som blant annet går forbi Lyse kloster og videre over Fanafjellet til Stend.
Kjente personer
Søfteland huser kjente norske idrettsutøvere, flest innen kappgang, og har også en tidligere vegdirektør. I tillegg har artisten Aurora Aksnes hatt sin skolegang på Søfteland ungdomsskole.
Aalestrup
Aalestrup eller Ålestrup er en by i Himmerland, i Vesthimmerlands kommune, Region Nordjylland, med 2,824 innbyggere i januar 2019. Aalestrup ligger ca 14 km sør for Aars og 31 km nord for Viborg, rett ved Primærrute 13. Byen var en landsby i Østerbølle Sogn fram til 1930-tallet, da Aalestrup Sogn ble skilt ut. Fra 1970 til 2007 var Aalestrup administrasjonssentrum i Aalestrup kommune.
Geografi og klima
Byen ligger ca 26 meter over havet. Gjennomsnittstemperaturen er 7,4°C, med gjennomsnitt i juli på 16,6°C som den varmeste måneden og -1,8°C i januar som den kaldeste måneden. Gjennomsnittlig nedbør 725 mm.
Simested Å går rett sør for byen.
Benazir Bhutto
Benazir Bhutto (født 21. juni 1953 i Karachi, Pakistan, død 27. desember 2007 i Rawalpindi i Pakistan) var en pakistansk politiker. Da hun ble valgt til Pakistans statsminister i 1988 ble hun den første kvinnelige regjeringssjefen i et muslimsk land i moderne tid. Hun var statsminister i to perioder, 1988–1990 og 1993–1996. Hun ble i romjula 2007 drept i et selvmordsangrep mens hun drev valgkamp for igjen å bli landets statsminister.
Aalestrup
Historie
Landsbyen fikk egen jord i 1798 i forbindelse med den udskiftningen som skjedde under landboreformene i perioden 1700-1850. Etter dette skjedde få forandringer fram til 1880-tallet, da landsbyen fikk en mølle i 1882, samt et bakeri, en blikkenslager og et snekkeri.
Benazir Bhutto
Bakgrunn
Benazir Bhutto var datter av den avsatte og henrettede statsministeren Zulfikar Ali Bhutto og parlamentsrepresentanten Begum Nusrat Bhutto som var etnisk kurder fra Kermanshah i Iran, datter av en kurdisk forretningsmann som flyttet til Pakistan i 1970-årene. Familien var sjiamuslimsk, men Benazir Bhutto presenterte seg etterhvert som sunni. Hun utdannet seg blant annet ved Radcliffe College og Harvard University i USA og ved University of Oxford i Storbritannia.
Aalestrup
Historie
I 1893 ble det anlagt en jernbanestasjon her, som ble knutepunkt for Himmerlandsbanene Hobro-Aalestrup-Løgstør og Viborg-Aalestrup. Aalestrup stasjon hadde 6 gjennomgående spor; 3 perrongspor, 2 depotspor og et omløpsspor med stikkspor til tosporet lokomotivstall, dreieskive, vanntårn og kullbinge. I 1894 ble det oprettet en håndverkerforening med 21 medlemmer, og i 1901 talte stasjonsbyen 1 mølle, 2 smeder, 2 bakerier, 3 kjøpmenn, 1 andelsmeieri og 5 fabrikker; øl- og maltfabrik, sagverk, ullspinneri, sementfabrikk og sykkelfabrikken Jyden. Etter dette kom flere virksomheter og institusjoner; realskolen i 1904, bank og trykkeri i 1905, apotek i 1906, eksportslakteri i 1907, elektrisitetsverk i 1912, lystanlegg (park) i 1914-15 og samvirkelag og avholdshotell i 1916. Aalestrup kirke ble bygd i 1908. Cirka 1920 kom også en møbelforretning.
Benazir Bhutto
Bakgrunn
Etter at faren ble avsatt i 1975 ble Bhutto satt i husarrest. Ali Bhutto ble henrettet av kuppmakeren Muhammad Zia-ul-Haq i 1979 etter mordet på en politisk motstander. Benazir Bhutto fikk lov til å reise til Storbritannia i 1984, der hun ble eksilleder for Pakistan People's Party, partiet til faren. Etter at Muhammad Zia-ul-Haq døde dro hun tilbake til Pakistan som opposisjonsleder.
Aalestrup
Historie
Folketallet økte også i denne perioden, fra 68 i 1893 til 978 i 1911 og 1312 i 1930.
Benazir Bhutto
Familie
Hun ble i 1987 gift med Asif Ali Zardari. Paret fikk tre barn: Bilawal, Bakhtwar og Aseefa.
Aalestrup
Historie
Fra slutten av 1950-tallet og til 2007 var maskinfabrikken Derby i drift i Aalestrup, denne lagde vaskemaskiner i starten, og senere frysere og kjøleskap. Aalestrup Varmeværk ble etablert i 1958, og i 1980 ble et av Danmarks første biomasseanlegg, som brukte bark som brensel. Varmeverket bygde også 24.000 m² solcelleanlegg i 2016.
Benazir Bhutto
Statsminister
Den 16. november 1988, i det første frie valget på over et tiår, fikk PPP flest seter i nasjonalforsamlingen. Den 2. desember ble 35-årige Benazir Bhutto tatt i ed som statsminister — den yngste person og den første kvinne i en muslimsk stat i moderne tid.
Aalestrup
Historie
Aalestrup har ikke lenger noen aktiv jernbane.
Benazir Bhutto
Statsminister
Bhutto ble avsatt etter 20 måneder, i 1990, etter ordre fra daværende president Ghulam Ishaq Khan, etter korrupsjonspåstander. I 1993 ble hun valgt til statsminister igjen, men den daværende presidenten Farooq Leghari avsatte henne i 1996 etter liknende anklager.
Eksil og fortsatte korrupsjonsanklager
Både hun og ektemannen var svært omstridt da hun satt ved makten. Ektemannen Asif Zardari spilte en fremstående rolle i begge regjeringsperiodene til Bhutto, og har blitt anklaget for å ha underslått flere millioner dollar av statlige midler. Både Bhutto og Zardari avviste anklagene. Det er blitt hevdet at pengene er saltet ned på hemmelige kontoer rundt om i Europa. Bhutto nektet konsekvent for alle anklagene mot henne, og sa de var politisk motivert.
Aalestrup
Aalestrup i dag
Aalestrup har tre skoler; barneskolen Aalestrup skole, ungdomsskolen Aalestrup realskole og efterskolen Aalestrup Naturefterskole. Aalestrup Idrætscenter og Friluftsbad har to haller. Hotellet heter Hotel Hvide Kro, og idrettssenteret har også et vandrerhjem.
Benazir Bhutto
Eksil og fortsatte korrupsjonsanklager
Bhutto bodde i selvvalgt eksil i Kuwait siden 1999.
Oksana Akinsjina
Oksana Aleksandrovna Akinsjina (russisk: Оксана Александровна Акиньшина) (født 19. april 1987) er en russisk skuespillerinne mest kjent for sin hovedrolle i den svenske filmen Lilja 4-ever av Lukas Moodysson. Hun er født i Leningrad i Russland, og begynte sin skuespillerkarriere i en alder av 12 år.
Benazir Bhutto
Eksil og fortsatte korrupsjonsanklager
Paret ble imidlertid dømt for pengevasking av en sveitsisk rett i 2003. De ble idømt seks måneders betinget fengsel og ilagt en bot på 50 000 dollar hver. De ble også pålagt å betale tilbake 11 millioner dollar til den pakistanske regjeringen. Paret, som da bodde i Dubai, opplyste like etter dommen at de ville anke.
Aalestrup
Aalestrup i dag
I sykkelfabrikken Jydens direktørbolig er det i dag et sykkelmuseum. Ned mot elven Simested Å ligger Jydske Rosenpark, som har ca. 20.000 roser fordelt på 225 ulike sorter. Siden 1967 har byen arrangert Knaberfesten, der det bl.a. kåres årets knaberpar (konge og dronning). «Knaber» er den lokale benevnelsen på folk fra Rinds herred. Byens kino heter Knaberscenen, og kan også brukes som teater.
Oksana Akinsjina
Akinsjina ble oppdaget av Sergej Bodrov jr., og gjorde sin filmdebut i den russiske filmen Siostry. Hun fikk en nominasjon som beste skuespillerinne under European Movie Awards i 2002, men tapte prisen til de åtte skuespillerinnene i filmen 8 femmes. Hennes andre film, Lilja 4-ever, førte til hennes andre nominasjon som beste skuespillerinne, denne gangen for en svensk Guldbagge-pris.
Benazir Bhutto
Eksil og fortsatte korrupsjonsanklager
I 2006 ble hun og mannen etterlyst for korrupsjon av Interpol.
Forsøk på comeback og attentat
Hun vendte tilbake til Pakistan den 18. oktober 2007. Mens hun ble feiret av store folkemengder i gatene, ble to bomber utløst. Eksplosjonene drepte mer enn hundre personer og såret rundt 240.
Den 27. desember 2007 ble hun hardt skadd etter et selvmordsattentat mot et valgmøte hun deltok i. Hun var bevisstløs da hun kom til sykehuset og ble straks operert, men døde like etter.
Den pakistanske sikkerhetstjenesten ISI hevdet at organisasjonen Al-Qaida sto bak mordet på Bhutto med henvisning til en påstått telefonssamtale der Al-Qaida lederen Baitullah Mehsud innrømmer å ha hatt ansvaret, og at det var den Al-Qaida-tilknyttede organisasjonen Lashkar-i-Jhangvi som gjennomførte attentatet.
Intervju med David Frost
I et intervju med David Frost på kanalen Al-Jazeera i november 2007 fortalte Bhutto at hun hadde mottatt drapstrusler, og hevdet at Osama bin Laden ble drept av Omar Sheikh.
Fylkesvei 4330
Fylkesvei 4330 går mellom Kartavoll i Time og Brusand i Hå.
Frem til 2019 hadde veien betegnelsen fylkesvei 133.
Egypt under Sommer-OL 2000
Egypt under Sommer-OL 2000. Åttini sportsutøvere fra Egypt deltok i nitten sporter under sommer-OL 2000 i Sydney. De vant ikke noen medalje.
Egypts historie (1952–1981)
Egypt ble republikk 18. juni 1953 og Gamal Abdel Nasser ble innsatt som president i 1954 etter at Mohammed Naguib ble avsatt etter bare kort tid i stillingen.
I 1956 forlot de britiske troppene landet. Sudan oppnådde selvstendighet samme år. Egypt utropte seg til å bli selvstendig og Suezkanalen ble nasjonalisert. Under Suezkrisen forsøkte Israel, Frankrike og Storbritannia å ta kontroll over Suezkanalen, men ble møtt med kraftige protester fra USA og Sovjet.
I mars 1958 ble Nasser president for Den forente arabiske republikk som bestod av Egypt og Syria. Den forente arabiske republikk var også forent i en konføderasjon med Nord-Jemen mellom 1958 og 1961. Denne unionen var imidlertid aldri annet enn et papirprodukt. Den forente arabiske republikk ble oppløst i oktober 1961.
Nasser døde i september 1970 og ble etterfulgt i stillingen av visepresidenten, Anwar Sadat.
I 1973 gikk Egypt og Syria til angrep på Israel. Dette ble til den såkalte Jom kippur-krigen. I 1974 kom Egypt og Israel frem til en avtale om begrenset tilbaketrekning, og forholdet til USA bedret seg. Suezkanalen ble åpnet for trafikk igjen 5. juni 1975.
Shields Road undergrunnsstasjon
Shields Road undergrunnsstasjon er en stasjon på Glasgows undergrunnsbane, i nærheten av Tradeston og Pollokshields. Dette er en av tre (tidligere fire) stasjoner med pendlerparkering.
Stasjonen ligger i et industriområde fra gjenoppbygginga etter andre verdenskrig, og isoleres fra områdene rundt av motorveien M8 og veier som går til Kingston Bridge. Det var 460 000 reisende på stasjonen mellom 31. mars 2004 og 31. mars 2005. De fleste av disse reisende var brukere av pendlerparkeringa, som i september 2006 ble utvidet til over 800 parkeringsplasser. Østsiden av parkeringsplassen er nærmere inngangen til West Street undergrunnsstasjon enn Shields Road.
Rebild kommune
Rebild kommune er siden regionreformen i 2007 en kommune i Region Nordjylland, i Jylland i Danmark. Rebild ble dannet ved sammenslåing av følgende kommuner:
Ved folkeavstemning 19. april 2007 ble det bestemt at Skørping skulle inngå i Rebild kommune, i stedet for det foreslåtte alternativet Vesthimmerlands kommune.
I kommunen ligger Thingbæk Kalkminer og Rebild Nationalpark.
Chen Yibing
Til tross for en mindre nakkeskade, etter et fall under treningen i frittstående, kom han tilbake og vant gull i lagkonkurransen og i ringer under VM i 2007. Under World Cup 2008 i Tianjin i Kina vant han også gull.
Under Sommer-OL 2008 i Beijing tok han gull i ringer og var også med på det kinesiske laget som vant gull i mangekamp lag.
I verdensmesterskapet i turn 2010 tok han gull i ringer og var med på det kinesiske laget som vant gull i mangekamp lag.
I verdensmesterskapet i turn 2011 vant han likeledes gull i ringer og gull med det kinesiske laget i mangekamp lag.
I Sommer-OL 2012 i London var han med på det kinesiske laget som vant gull i lagkonkurransen.
Der Ewige Jude
Der Ewige Jude (tysk for «Den evige jøde») er en pseudodokumentarisk, antisemittisk og nazistisk propagandafilm produsert i det nasjonalsosialistiske Tyskland med støtte av propagandaminister Joseph Goebbels i 1940. Filmen ble regissert av Fritz Hippler (1909–2002) etter en idé av juristen og propagandamakeren Eberhard Taubert (1907–1976). Den hatefulle og konspiratoriske propagandafilmen handler særlig om «verdensjødedommen» (das Weltjudentum), og skildrer jødene som «et folk av parasitter» som «forgifter det tyske blod», og til sist Hitler som lover å redde Tyskland og «den ariske rasen».
Gjennom dokumentaropptak, plansjer og kart blir jødene blant annet sammenliknet med rotter som sprer seg i kloakken, og «avslørt» som aktører i en angivelig verdensomspennende sammensvergelse innen næringsliv, bankvesen, kunst, kultur og radikal politikk. I motsetning til den populære tyske spillefilmen Blod og gull (Jud Süss) som kom tidligere samme år og der jødehatet ikke var hovedpoenget i historien, skal der Ewige Jude ha fått skuffende lavt publikumsbesøk på kino.
«Den evige jøde» er i kristen folklore kallenavn på sagnfiguren Ahasverus, «den vandrende jøde» eller «Jerusalems skomaker», et symbol på jagede jøder og andre folkeferd som er dømt til å flakke hvileløst omkring til evig tid.
Innhold
Der Ewige Jude er en kollasje av filmklipp som viser jødene som et sosialt laverestående, griskt og kulturløst folk som snylter på «vertsfolkene», særlig det ariske herrefolket. Filmen ble spilt inn i Tyskland og Polen og viser i tillegg arkivmateriale fra flere kilder, blant annet fra USA. I hovedsak består filmen av følgende fire deler: Filmen utgir seg for å være dokumentarisk og objektiv, men gjenspeiler de rasebiologiske teoriene og fordommene som lå i samtida. Filmen hevder blant annet at jødene hadde dominerende makt i USA og den tyske Weimarrepublikken. Den viser også en rituell koscherslakt for å illustrere jødenes grusomhet og samtidig påpeke at det nasjonalsosialistiske regimet hadde forbudt slik dyremishandling. Mot slutten av den vel timeslange filmen blir det vist en tale av Hitler der han sier «Hvis den internasjonale finansjødedommen, i og utenfor Europa, nok en gang skulle lykkes i å styrte folkene inn i en verdenskrig, da blir resultatet ikke ... jødedommens seier, men tilintetgjørelsen av den jødiske rase i Europa!» Der det står ... hadde en fra originaltalen klippet bort teksten «bolsjeviseringen av jorden, og dermed“, antakelig på grunn av Molotov–Ribbentrop-pakten, ikkeangrepsavtalen mellom Tyskland og Sovjetunionen som ble undertegnet i august 1939.
Utstilling og annet
Der ewige Jude var også tittelen på en stor, antisemittisk utstilling som åpnet 8. november 1937 i Deutsches Museum i München og i 1938 fortsatte til Wien og Berlin. Museet i München presenterte «jødenes innflytelse og fordervelse» over 20 saler på i alt 3 500 kvadratmeter og fikk flere enn 412 000 besøkende, det vil si omkring 5 000 personer hver dag. Det var flere tilstelninger i tilknytning til utstillinga, blant annet arrangerte Bayerisches Staatstheater, det bayerske statsteateret, «en aften med scener og resitasjoner fra antisemittiske skrifter av Luther, Shakespeare, Dietrich Eckart, Alfred Rosenberg og andre.» I 1937 ble det også utgitt en propagandabok med samme tittel, der 265 fotografier og bildetekster framstilte jøder som stygge, skitne, løgnaktige, ondskapsfulle og talentløse.
Huset Liechtenstein
Opprinnelse
Navnet kom fra Borgen Liechtenstein sør for Wien. I området omkring denne stamborgen og ved Niederösterreichs nordøstgrense hadde de tidlige liechtensteinere sitt hovedsete.
Den ubrutte rekken av liechtensteinere begynte med Heinrich I av Liechtenstein (død 1265/66), som holdt området ved Mikulov i Sydmähren som fri eiendom.
Fyrstefamilien i dag
Fyrsten er regent over det fyrstelige hus og våker derfor ifølge husreglen over «prestisje, ære og velferd» for fyrstehuset. Etter fyrst Franz Josef IIs død den 13. november 1989 overtok fyrst Hans-Adam II høysetet.
Fyrstefamilien velger hvert femte år et familieråd.
Fyrst Hans-Adam II og fyrstinne Marie har 4 barn:
Hugo Viana
Venstrebeinte Viana startet karrieren hos Sporting Lisboa, og ble deretter solgt til Newcastle United for 12 millioner euro. Han spilte der i to sesonger før han kom tilbake til Sporting på utlån. På begynnelsen av sesongen 2005-2006 gikk han til Valencia, igjen på utlån.
Hugo Viana debuterte for Portugals landslag i november 2001 i en vennskapskamp mot, som Portugal vant 5-1. Han var med i troppen til VM 2002, men fikk ikke spilletid.
Han var igjen med i troppen til VM 2006 i Tyskland.
Taliban
Taliban (pashto طالبان, norsk: «elever»), også transkribert Taleban, er en islamistisk bevegelse innen den sunni-muslimske Deobandi-bevegelsen. Taliban har styrt Afghanistan siden 2021, og tidligere mellom 1996 og 2001. Navnet Taliban har opprinnelse i språkene dari og pashto; der betyr Taliban (også Taleban) «de som studerer boken» (dvs. Koranen). Det kommer fra det arabiske ordet for søker eller elev, talib.
Etter opprettelsen overtok Taliban stadig større områder i Afghanistan, og inntok hovedstaden Kabul og proklamerte Det islamske emiratet Afghanistan i 1996. På det meste kontrollerte Taliban omkring 90 % av Afghanistan i 2001 (omkring 10 % av landet i nordøst var kontrollert av Nordalliansen). Talibans islamske emirat ble likevel kun anerkjent av Pakistan, Saudi-Arabia, De forente arabiske emirater og Qatar, mens resten av verden fortsatte å anerkjenne Den islamske staten Afghanistan, ledet av Nordalliansen.
Etter at Talibanregimet ble styrtet som følge av den amerikanskledede invasjonen som startet i oktober 2001, førte Taliban i samarbeid med andre islamistiske grupperinger som al-Qaida, Hezb-e-Islami, Waziristans Islamske Emirat og Usbekistans islamistiske bevegelse en geriljakrig mot de NATO-ledete ISAF-styrkene stasjonert i landet.
I kjølvannet av NATOs tilbaketrekning fra landet, tok Taliban kontroll over rundt to tredjedeler av Afghanistan i løpet av juli 2021. I løpet av august 2021 ble det klart at Taliban hadde sikret seg kontroll over landet. Det ble igangsatt storstilt evakuering av utlendinger.
De mest innflytelsesrike medlemmene av Taliban, inkludert grunnleggeren mullah Muhammed Omar, var i utgangspunktet ulema (muslimske religiøse lærde), med begrenset formell utdanning som ikke inkluderte de mer moderne og liberale islamske fragmentene i islam.
Historie
Etter at den Sovjet-støttede Den demokratiske republikken Afghanistan brøt sammen i 1992, ble Afghanistan kastet ut i en borgerkrig mellom konkurrerende mujahedin-krigsherrer. Taliban dukket etterhvert opp som en styrke som var i stand til å bringe orden til landet. Taliban fikk betydelig støtte fra pashtoene og fra Pakistan. USA håpet at Taliban kunne presse krigsherrene til å ordne opp i sine uoverensstemmelser, og valgte å la ting gå sin gang. Selv om den radikale ideologien til Taliban senere ville skremme mange vekk, vurderte noen observatører dens fremvekst som en positiv utvikling.
Etter denne tiden var Omar en tid i den pakistanske provinsen Balutsjistan, hvorfra han kom tilbake høsten 1994. Det er sagt at han hadde med seg en godt utrustet og finansiert milits på 1,500 krigere som skulle stå for beskyttelsen av en pakistansk handelskonvoi med varer til Turkmenistan. Mange rapporter hevder at konvoien faktisk var full av pakistanske krigere som utga seg for å være talibanere, og at Taliban hadde fått betydelige mengder våpen, militær trening og økonomisk hjelp fra pakistanerne. Noen hevder at støtten også kom fra USA som foretrakk en Pakistan-støttet regjering framfor den russisk-støttede Nordalliansen.
Etter å ha kommet til makten i og rundt Kandahar gjennom en kombinasjon av militære og diplomatiske seiere, angrep Taliban styrkene til Ismail Khan vest i landet, tok Herat fra ham 5. september 1995 og til slutt nedkjempet ham. Den etterfølgende vinteren beleiret Taliban hovedstaden Kabul, blokkerte handelsveiene og skjøt raketter inn i byen. I mars sluttet den afghanske presidenten Burhanuddin Rabbani og Gulbuddin Hekmatyar å bekjempe hverandre og formet en ny anti-Taliban allianse. 26. september 1996 oppga de byen og trakk seg nordover og lot Taliban overta regjeringen og etablere Afghanistans islamske emirat.
20. mai 1997 gjorde brødrene og generalene Abdul Malik Pehlawan og Mohammed Pehlawan opprør mot den usbekiske krigsherren Abdul Rashid Dostums kommando og formet en allianse med Taliban. Tre dager senere forlot Dostum store deler av sin hær og flyktet fra sin base i Mazar-e Sharif til Usbekistan. 25. mai gikk styrker fra Taliban, sammen med styrkene til mytteristene, inn i byen. Samme dag anerkjente Pakistan Taliban som den lovlige regjeringen i Afghanistan, fulgt av Saudi-Arabia dagen etter. 27. mai brøt det ut harde gatekamper mellom Taliban og styrkene til Malik. Taliban var uvant med urban krigføring og led et hardt nederlag. Tusenvis mistet livet i kampene og påfølgende henrettelser. Taliban gjenerobret byen 8. august 1998.
29. august 1997 beordret den amerikanske presidenten Bill Clinton marinen til å skyte krysserraketter mot fire mål i Afghanistan, alle i nærheten av Khost (og et i Sudan), som USA hevdet var treningsleirer for terrorister. En av leirene ble drevet av Osama bin Laden, lederen for al-Qaida, som det ble påstått hadde ledet bombingen 7. august av den amerikanske ambassaden i Øst-Afrika. Tre andre landsbyer ble truffet. Mange kilder betviler legitimiteten i angrepet på disse.
På det meste ble Emiratet anerkjent av Pakistan, De forente arabiske emirater og av Saudi-Arabia. Det kontrollerte hele Afghanistan, med unntak av små regioner i nordøst som ble holdt av Nordalliansen. Resten av verden, og FN, fortsatte å anerkjenne Rabbani som Afghanistans lovlige statsoverhode, selv om det ble forstått at han ikke hadde reell innflytelse i landet.
Taliban mottok støtte fra Saudi-Arabia og Pakistans etterretningsorganisasjon. Forholdet til Iran var veldig dårlig siden Taliban motarbeidet sjia-retningen innen islam.
Buddhastatuene i Bamiyan
I mars 2001 beordret Taliban ødeleggelsen av to statuer av Buddha skåret inn i klippene ved Bamiyan i Afghanistan. Den ene var 38 meter høy og 1,800 år gammel, den andre 53 meter høy og 1,500 år gammel. Dette ble fordømt av UNESCO og mange land rundt i verden, inkludert Iran. Bakgrunnen for ødeleggelsene var at islam forbyr avbilding av mennesker i kunst.
NATO-støttet invasjonen i Afghanistan
22. september 2001 trakk De forente arabiske emirater og senere Saudi-Arabia tilbake sin anerkjennelse av Taliban som den lovlige regjeringen i Afghanistan, etter at USA beskyldte bin Laden og Taliban for terrorangrepet 11. september 2001. Dermed hadde landet kun forbindelser med Pakistan. Under trusler om gjengjeldelsesangrep for å skjule al-Qaida, tilbød Talibanregjeringen å utlevere bin Laden til et nøytralt land for krigsforbrytelsesrettssak, men ble ignorert av USA.
7. oktober 2001 innledet USA, hjulpet av Storbritannia og støttet av en koalisjon av andre land, inkludert NATO, militære operasjoner mot Taliban. Den uttalte hensikten var å fjerne Taliban fra makten siden Taliban ikke ville utlevere bin Laden til USA og gjengjeldelse for Talibans hjelp til ham. Bakkekrigen ble hovedsakelig utkjempet av Nordalliansen.
Mazar-e Sharif falt til koalisjonens styrker 9. november, noe som førte til at en rekke provinser falt med minimal motstand, og mange lokalstyrker skiftet side fra Taliban til Nordalliansen. Natten 12. november trakk Taliban seg ut av Kabul. 15. november friga de åtte vestlige hjelpearbeidere etter tre måneder i fangenskap.
FNs sikkerhetsråd innførte enstemmig en våpenembargo og frøs de identifiserbare økonomiske midlene til bin Laden, al Qaida og resterende Taliban.
Taliban trakk seg senere fra Kandahar og grupperte seg på nytt i grenseregionen mellom Afghanistan og Pakistan. De fleste krigerne i Taliban etter invasjonen er nye rekrutter, rekruttert i Pakistans madrassahs (arabisk: skole). De mer tradisjonelle religiøse skolene er antatt å være hovedkilden for nye krigere.[trenger referanse]
Tilbaketrekningen av NATO styrkene 2021
Den 29. februar 2020 kunngjorde Donald Trumps regjering at de hadde kommet til enighet om en fredsavtale med Taliban. Denne avtalen innebar at USA skulle trekke ut sine soldater innen mai 2021. Donald Trump tapte det årets presidentvalget og etterfølgeren hans Joe Biden fikk dermed oppgaven med å enten trekke troppene tilbake eller forbli i Afghanistan.
I april 2021 kunngjorde Joe Biden at styrkene skulle bli trukket tilbake og satt seneste dato til den symboltunge datoen 11. september 2021. Etterspillet som fulgte av tilbaketrekningen førte til at Taliban igjen kom tilbake til makten og Kabul falt 15. august 2021.
Kaotiske scener etterfulgte maktovertakelsen, deriblant på flyplassen Hamid Karzai internasjonale lufthavn, hvor flere fortvilte afghanere klamret seg til fly som skulle ta av.
Kultur
Talibanerne hører til Deobandi-bevegelsen, en sunni-muslimsk bevegelse som legger vekt på renhet og ekstrem enkelhet og mannens familieforpliktelser. De oppstod i området til de etniske pashtoene i Afghanistan.
Islamistisk lov
Taliban la ned mot forbud mot alle former for TV, bilder, dans, radio, spill og musikk. Det var ulovlig å bære kort skjegg, samt å gå med hvite sokker, fordi det symbolsk ville være å tråkke på trosbekjennelsen, da det talibanske flagget var et hvitt klede med shahadah påtrykt i svart.
Opium
Taliban la ned forbud mot dyrking av opiumsvalmuen sent i 1997. Selv om produksjonsnivået holdt seg høyt gjennom de fleste Taliban-årene, var nivået sunket dramatisk før den amerikanske invasjonen.
Etter at Taliban-regjeringen falt, ble opiumsdyrkingen raskt gjenopptatt. Fra 2002 til 2007 vokste produksjonen i høyt tempo. Opiumsarealene ble mer enn doblet på disse fem årene. Deretter fulgte et par års nedgang, men i perioden 2010–2012 økte produksjonen av opium på nytt i Afghanistan.
Kvinner
Taliban hindret kvinner i å arbeide og innførte skarpe restriksjoner på utdanningen til jenter. Kvinner ble også nektet sykehusbehandling for å unngå at kvinnene kom i kontakt med mannlige sykehusansatte og leger.
Intimate and Live Tour
Intimate and Live Tour var en konsertturné med den australske sangeren Kylie Minogue i 1998 for å promotere hennes femte og sjette studioalbum: Kylie Minogue og Impossible Princess.
Taliban
Kvinner
Afghanistans religionsminister under Taliban, Al-Haj Maulwi Qalamuddin, var sjef for sedelighetspolitiet i Afghanistan da han i 1997 fortalte The New York Times i 1997 at kvinner som ikke passet på å holde føttene og anklene tildekket, var umoralske. «Some women want to show their feet and ankles. They are immoral women. They want to give a hint to the opposite sex.»
Strafferett
Strafferett er betegnelsen på det rettsområdet som befatter seg med lovbrudd og straff.
Taliban
Kvinner
Selv om Taliban hevdet at utdanning av jenter på landsbygda var økende, slår en UNESCO-rapport fast at det var et «voldsomt 65 % fall i jenter som gikk på skolen. I skoler som blir drevet av utdanningdirektoratet er bare 1 % av elevene jenter. Prosentandelen kvinnelige lærere har også sunket fra 59,2 % i 1990 til 13,5 % i 1999.»
En talsmann fra Taliban hevdet at «helsefasilitetene for kvinner har økt med 200 % i løpet av Taliban-administrasjonen. Før Talibans islamske bevegelse tok kontroll over Kabul, var det 350 sengeplasser i alle sykehus i Kabul. Nå er det mer enn 950 sengeplasser for kvinner i egne kvinnesykehus.»
Strafferett
Norge
Strafferetten deles gjerne i to deler: Alminnelig strafferett og spesiell strafferett.
Taliban
Kvinner
Tilhengere av Taliban hevder at depresjonen og andre problemer som plager afghanske kvinner var det direkte resultatet av alvorlig fattigdom, år med krig, dårlig økonomi, og det faktum at mange var krigsenker og ikke lenger kunne skaffe mat til deres familier uten internasjonale hjelpesendinger.
Strafferett
Norge
I den alminnelige strafferetten behandles regler som er felles for alle straffebud, slik som bestemmelser om skyld, straffrihetsgrunner, tilregnelighet, forsøk, medvirkning, påtaleregler, foreldelse, regler om straffutmåling med mer.
Taliban
Kvinner
Kvinner fikk også forbud mot å gå ut blant folk uten burka, et kulturelt og religiøst tabu i Afghanistan, Saudi-Arabia og noen andre islamske samfunn. Det var også egne lover som forbød kvinner å gå ut av hjemmet uten en mannlig følger. Den mannlige følgeren måtte være av familie eller ektemannen hennes, ellers ville hun bli straffet. Kvinner kunne også bli straffet om deres skritt kunne bli hørt av menn i gatene. Kvinner kunne ikke prate høyt i offentlighet eller være synlig gjennom vinduene på hjemme deres. Hele 80 % av afghanske kvinner ble giftet bort mot sin egen vilje.
Strafferett
Norge
I den spesielle strafferetten finner man de enkelte straffebud, det vil si beskrivelse av de handlinger eller unnlatelser som er belagt med straff.
Birk (andre betydninger)
Birk kan ha flere betydninger:
Strafferett
Norge
Som en følge av dette kan man derfor ikke nøye seg med å lese de enkelte straffebud for å finne ut hva som er straffbart. Disse vil bare være et utgangspunkt som må modifiseres i flere retninger. Det heter for eksempel i den norske straffeloven § 233 at «Den, som forvolder en andens Død, eller som medvirker dertil, straffes for Drab med Fængsel i mindst 6 Aar». At straff skal komme til anvendelse er imidlertid betinget av ytterligere forhold, blant annet at tilstrekkelig skyld er utvist, at det ikke foreligger noen straffrihetsgrunner osv. Andre regler og unntak, for eksempel en nærmere presisering av strafferammen, finnes også andre steder i loven. En god kjennskap til den alminnelige strafferetten er således en grunnleggende forutsetning for å ta stilling til ethvert strafferettslig spørsmål.
Sverige
I Sverige finnes den sentrale strafferettslige reguleringen i Brottsbalken, som inneholder den allmenne strafferetten. Til dette tilkommer spesialstrafferetten, for eksempel loven om straff for smuggling og narkotikastraffeloven, hvis regulering ligger utenfor brottsbalken. Den allmenne strafferetten og spesialstrafferetten må holdes nøye adskilt fra begrepsparet «strafferettens almene del» og «strafferettens spesielle del», som avser strafferettens felles regler og prinsipper (for eksempel krav på uppsåt, ansvarsfrihetsgrunner og dylikt) respektive straffbuden i seg.
Birk (andre betydninger)
Birk kan også referere til:
Personer
Bueskyting under Sommer-OL 1984
Bueskyting var med på det olympiske programmet for åttende gang under OL 1984 i Los Angeles. Det ble konkurrert om to olympiske titler, en individuell for kvinner og en for menn. USA ble beste nasjon foran Sør-Korea, begge med en gullmedalje hver.
Ekte sypress
Ekte sypress eller middelhavssypress (Cupressus sempervirens) er et høyt, slankt bartre av sypresslekten i sypressfamilien. Den opprinnelige varianten (Cupressus sempervirens var. horizontalis) er fra Kreta, Egeerhavet og kysten av Tyrkia. Andre varianter er mye utbredt.
De fleste varianter har kulturell opprinnelse i Midtøsten, Tyrkia og Kypros, men vokser nå vilt i store bestander i Italia, Frankrike, Spania og Nord-Afrika.
Den blir inntil 35 meter høy, og har konisk, høyreist kroneform. Treet kan bli 1 000 år gammelt, og de halve centimeter lange hannkonglene slipper sine pollen allerede i februar-mars. De 4 cm lange hunnkonglene er brune og runde med få, tillukkede skjell.
Varianter med oppovervoksende grener og ekstra slank form kalles festigiate (ssp. eller var. festigiata). Dette er populære park- og allétrær også i tempererte strøk som Sør-Afrika, Australia, USA, Canada, Storbritannia og det sørlige Norden.
Variantene er flere, de vanligste er:
Sypress er en art som har utbredelse i landene rundt Middelhavet, og er bokstavelig talt mye av et landemerke for landskapet i denne regionen, ikke minst i Italia. Den er også en kulturplante dyrket som allétre siden Romerriket. En rekke kunstmalere har malt landskap med høyreiste og oppovervoksende (festigiate) sypresser under opphold i Italia og andre middelhavsland.
Danielle Rousseau
Danielle Rousseau er en fiktiv figur i den amerikanske TV-serien Lost, en serie som forteller om livene til over førti mennesker etter at deres fly krasjet på en øde øy i Stillehavet. Den kroatiske skuespilleren Mira Furlan framstilte figuren Danielle Rousseau, en forsker som har forlist på øya 16 år tidligere. Etter Furlan besluttet å forlate TV-serien, ble figuren Danielle Rousseau framstilt av den langt yngre amerikanske skuespilleren Melissa Farman i sjette sesong av serien. Rousseau var en figur som jevnlig ble vist i mindre segmenter av serien fra sesong en til fire, foruten også en episode hvor hennes stemme ble hørt.
Figuren, som ble referert til som «den franske kvinnen», ble introdusert tidlig i første sesong. 16 år før flykrasjet var Rousseau et medlem av et fransk forskningsskip som gikk på grunn på øya. To måneder etter han hun var strandet på øya fødte hun datteren Alex, spilt av Tania Raymonde. Imidlertid ble Alex tatt av øya opprinnelige beboere, en gruppe som Rousseau kalte for «de andre». Hennes fremste mål er å bli gjenforent med datteren, noe som ble oppnådd i siste episode av tredje sesong, «Through the Looking Glass». Foreningen var kortvarig da Rousseau ble skutt og drept av en gruppe leiesoldater i midten av fjerde sesong.
TV-seriens manusforfattere skrev Rousseau ut av serien på forespørsel av Furlan som ikke ville reise til Hawaii for å filme sine scener, skjønt hun senere kalte dette for et usant rykte. En del av årsakene var den amerikanske forfatterstreiken i 2007–2008 som forsinket serien. Senere ble dog en yngre versjon av Rousseau gjeninnført i serien.
Mytekalender
Mytekalender er et norsk faktaprogram som ble sendt på NRK Radio fra 2005 til 2011. Programmet inneholdt et daglig kåseri over en myte, en mytisk person eller en skjebnesvanger hendelse som har skapt myter − tilknyttet datoen. Programmet gikk på P2 og hadde en varighet på ca 10 minutter. Programleder var ved Terje Nordby.
Kjenningsmelodien var hentet fra Antonio Vivaldis fagottkonsert i E-moll.
Nordby utgav også en bokserie med tittelen Mytekalender på Aschehoug forlag.
D (programmeringsspråk)
D er et programmeringsspråk utviklet av Walter Bright. Det tar mål av seg til å kombinere ytelse og fleksibillitet fra språk som C og C++, med høynivåfunksjonalitet og programmerervennlighet fra språk som Ruby og Python. D er et multiparadigmespråk, og har egne primitiver for å støtte både imperativ, funksjonell, generisk og objektorientert programmering. Språket bruker en syntaks som er svært lik den som brukes i C, C++, Java og C#.
"Hello World"-eksempel
Eksemplet viser det velkjente "Hello World"-programmet i D.
Per Morten Teigen
Per Morten Teigen (1949–) er en norsk politiker (SV) og lærer.
Han var medlem av Stjørdal kommunestyre 1988–2003, medlem av formannskapet 1992–1999 og varaordfører 1995–1999. Han ble valgt til varaordfører etter med SV, Arbeiderpartiet og KrFs stemmer.
Teigen var medlem av Nord-Trøndelag fylkesting 1999–2007 og leder i SVs fylkestingsgruppe 2003–2007. Han var 1. nestleder i Nord-Trøndelag SV 1993–1995 og medlem av SVs landsstyre.
Han har vært lærer ved Halsen skole i Stjørdal. Fra 1990 til 1992 var han leder i Stjørdal lærerlag.
Han vokste opp i Trondheim. Som ung spilte han fotball for Nidelv Idrettslag; i 1960-årene spilte han også på juniorlandslaget. Han har blitt tildelt Nidelv Idrettslags hedersmerke.
Duran Duran
Duran Duran er en britisk popgruppe. Gruppen ble dannet i 1978 i Birmingham, England, og bestod av Simon Le Bon, Nick Rhodes, John Taylor, Roger Taylor og Andy Taylor.
Duran Duran er et av de mest suksessrike popbandene de siste 30 åra. I hjemlandet Storbritannia har de hatt hele 14 topp 10 hits, der låter som «Is there something I should know?» (1983) og «The Reflex» (1984) har gått helt til topps. I USA toppet de med «Hungry like the Wolf» i 1983.
Albumet Rio fra 1982 regnes som en av de store popklassikerne fra 80-tallet med låter som «Save a Prayer», «The Chauffeur», «Rio», «My own way» og «Hungry like the Wolf». Plata markerte et salgsmessig høydepunkt for bandet.
Like mye som for det musikalske, ble Duran Duran kjent for å være toneangivende når det gjaldt klesmoter og image. De slo gjennom som en del av new romantic-bevegelsen sammen med band som Spandau Ballet og Visage, på starten av 80-tallet og fortsatte å påvirke ungdomsmotene gjennom sine påkostede musikkvideoer og som blikkfang på forsiden av musikkbladene.
I 1985 bidro bandet sammen med John Barry med tittellåten «A View to a Kill» til James Bond-filmen med samme navn.
Etter 1986 slet Duran Duran med å hevde seg på listene samtidig som de opplevde indre stridigheter med flere utskiftninger i bandet. Like fullt har de kommet tilbake på listene med jevne mellomrom, senest i 2004 da «(Reach Up for the) Sunrise» nådde 5.-plass i Storbritannia.
I januar 1993 ble «Ordinary World» gitt ut som singel i England. Dette ble en av gruppens mest suksessrike låter med førsteplass i Italia, tredjeplass i USA, sjetteplass i England, andreplass i Canada og femteplass i Norge. Den spilles ennå i dag jevnlig på radio og i musikkanalene. Da de opptrådte i Norge i 2005 på Nobels fredspriskonsert, var dette en av låtene de spilte. Med sitt lavmælte preg skiller den seg ut fra bandets andre hits. Simon Le Bon som skrev «Ordinary World», fikk blant annet Ivor Novello-prisen for den.
De har fått en stjerne på Hollywood Walk of Fame. Gruppa ble innvotert i Rock and Roll Hall of Fame i 2022.
Duran Duran har til sammen solgt over 90 millioner plater.
Diskografi
Studioalbum
Singelutgivelser
Betta macrostoma
Betta macrostoma er en art i gruppen kampfisker. Den er endemisk til Brunei. Den blir opptil 10 cm lang. Den foretrekker en temperatur mellom 23 og 27 °C og en pH mellom 6,5 og 7,4.
Betta macrostoma er en munnruger som regnes som vanskelig å drette i fangenskap. Den krever et akvarium med tettsittende lokk da den er flink til å hoppe, og i tillegg krever varm og fuktig luft over vannflaten.
Harry Edward
Harry Francis Vincent Edward (født 15. april 1895, død 8. juli 1973) var en britisk friidrettsutøver som deltok i de olympiske leker 1920 i Antwerpen.
Edward vant to olympiske bronsemedaljer i Sommer-OL 1920 i Antwerpen. Han kom på tredjeplass både på 100- og 200 meter.
12. etappe i Tour de France 2009
12. etappe av Tour de France 2009 ble kjørt torsdag 16. juli og gikk fra Tonnerre til Vittel. Ruten var 221,5 km lang.
Dagens utbrudd kom ikke avgårde før etter 82 kilometer, og det bestod av Nicki Sørensen, Laurent Lefèvre, Franco Pellizotti, Marcus Fothen, Egoi Martínez, Sylvain Calzati og Rémi Pauriol. Nicki Sørensen angrep to mil før mål, og kom alene inn til Team Saxo Banks andre etappeseier.
2. sprint (Longchamp-sur-Aujon)
Etter 90 km
3. sprint (Saint-Thiébault)
Etter 169 km
1. klatring (Côte de Baon)
4. kategori stigning etter 19 km
3. klatring (Côte d'Essoyes)
4. kategori stigning etter 64,5 km
4. klatring (Côte des Grands-Bois)
4. kategori stigning etter 150 km
5. klatring (Côte de Morlaix)
4. kategori stigning etter 156,5 km
6. klatring (Côte de Bourmont)
3. kategori stigning etter 170,5 km
Eksterne lenker
2009 Tour de France, Stage 12 to Stage 21
Harrison Salisbury
Harrison Evans Salisbury (født 14. november 1908 i Minneapolis i Minnesota, død 5. juli 1993) var en USA-amerikansk journalist og fagbokforfatter. Han var avisa The New York Times’ første korrespondent i Moskva etter andre verdenskrig.
Mongstad-saken
De første varslene om budsjettoverskridelser kom i 25. september 1987, overskridelsene ble da estimert til 3,8 milliarder kroner. Den 20. november måtte Statoils styre under ledelse av Inge Johansen gå av. To dager senere gikk administrerende direktør Arve Johnsen, selskapets første leder, av. I januar 1988 kom det meldinger om at overskridelsene kunne stige med enda én milliard kroner. I april samme år var de forventede totale overskridelsene vokst til åtte milliarder, med forbehold om at ytterligere økninger kunne komme. Sluttsummen endte til sist seks milliarder over budsjett. Kåre Willoch uttalte at tallet var oppe i ti milliarder i redningsaksjon fra staten. Det kom også frem at administrasjonen i Statoil allerede i 1985 kjente til en sprekk på 1,6 milliarder kroner som den ikke informerte styret om.
Mongstad-saken i populærkulturen
Betegnelsen «en mong» ble i noen år framover brukt som synonym for tallet 6 milliarder.
Harrison Salisbury
Salisbury har skrevet tallrike bøker. Flere av dem har kommet på norsk.
To ganger, i 1957 og i 1966, mottok han journalistprisen George Polk Award for beste utenriksreportasje.
Lothar Lindtner
Per Lothar Lindtner (født 22. juli 1917 i Bergen, død 14. april 2005 i Bergen) var en norsk skuespiller. Han var bosatt i Bergen og hadde et stort antall roller på Den Nationale Scene gjennom 60 år.
Han var en av de mest kjente skuespillerne fra Bergen, med roller som for eksempel Bøschen i Jan Herwitz, Vingrisen i Nordahl Griegs Vår ære og vår makt, en rekke roller i Shakespeare-stykker, Njegus i Den glade enke, Leopold i Sommer i Tyrol, Per Degn i Erasmus Montanus og Loman i En handelsreisendes død. Han vil også bli husket for sanger som «Trikkevisen» og «Bauekorpsgutten».
Lindtner begynte sin karriere som åtteåring der han fikk rollen som den minste nissen i Reisen til Julestjernen i 1925. Etter dette spilte han i nærmere 400 forskjellige oppsetninger. Gjennom mesteparten av karrieren samarbeidet han mye med Rolf Berntzen, og disse to ble etter hvert kjent som et bergensk radarpar på scenen. Han bodde i Bergen hele sitt liv, med unntak av to perioder i Trondheim (1946–1948 og 1979–1982) og i perioden 1959–1961 da han var ved Edderkoppen teater i Oslo.
Fra TV huskes han kanskje som den myndige soknepresten i Fleksnes-episoden Tryggere kan ingen være fra 1982.
Han ble hedret med Kongens fortjenstmedalje i gull i 1967 og utnevnt til ridder av St. Olavs Orden i 1982. Han fikk tre barn, der en av disse gikk i farens fotspor, skuespilleren Lasse Lindtner. Han var også i en årrekke medlem av Norges Kommunistiske Parti, og Lindtners sønn Per Lothar Lindtner var i 1993–2001 leder for dette partiet.
Lothar Lindtner døde 14. april 2005 i Bergen, 87 år gammel. Begravelsesseremonien ble avholdt i Grieghallen. Lindtner er begravet på Solheim gravplass.
Kerygma
Kerygma (gr. κήρυγμα bekjentgjørelse, forkynnelse) er faglig begrep i teologi og betegner kristen forkynnelse, og er et synonym for evangelium eller ordet.
Ordet opptrer i Det nye testamente åtte ganger, to ganger i den generelle betydning forkynnelse (Matt 12,41 = Luk 11,32) og seks ganger i betydningen godt budskap/ordet (1 Kor 1,21; 2,4; 15,14; Rom 16,25; 2 Tim 4,17; Tit 1,3).
I moderne bibelvitenskap og teologi brukes begrepet ofte som terminus technicus, i forskjellige betydninger, om den tidlige kristne tros natur og innhold. Begrepet har særlig spilt en rolle innenfor det som ofte er omtalt som kerygmatisk teologi, spesielt hos dogmatikeren Karl Barth. Nytestamentleren Rudolf Bultmann har videreutviklet begrepet i en eksistensialistisk retning.
Du står i veien
Du står i veien er et musikkalbum utgitt av Flying Norwegians i 1981. Kort tid etter plateutgivelsen ble bandet oppløst.
Napolibukten
Napolibukten ligger ved Italias sørvestlige kyst ved provinsen Napoli (Campania). Den åpner seg i vest mot Tyrrenhavet. På kysten nord for bukten ligger byene Napoli og Pozzuoli. I øst finner vi Vesuv, og mellom bukten og vulkanen ligger en lang rekke mindre byer som Portici, Ercolano (Herculaneum), Torre del Greco og Torre Annunziata. Ved buktens sørside er Sorrentohalvøyen med byene Castellammare di Stabia og Sorrento. Sorrentohalvøyen skiller Napolibukten fra Salernobukten.
Øyene Capri, Ischia og Procida ligger ved bukten.
Området er et viktig turistmål, og ruinene etter de romerske byene Herculaneum og Pompeii er blant attraksjonene.
Det ble arrangert tevlinger i seiling i Napolibukten under Sommer-OL 1960 i Roma.
Santa Maria Val Müstair
Santa Maria in Val Müstair var en kommune i distriktet Inn i Graubünden i Sveits. Fra 1. januar 2009 ble den slått sammen med Fuldera, Lü, Müstair, Tschierv og Valchava til den nye kommunen Val Müstair. Kommunen Santa Maria Val Müstair hadde i 2000 et innbyggertall på 327, hvorav 70% hadde retoromansk som morsmål.
Abhisit Vejjajiva
Abhisit Vejjajiva (อภิสิทธิ์ เวชชาชีวะ ) (født 3. august 1964 i Newcastle i Storbritannia) er en politiker fra Thailand som var statsminister mellom 2008 og 2011.
Abhisit studerte ved Eton og Oxford, og ble medlem av Demokratene i 1992. Han var leder av partiet mellom februar 2005 og mars 2019. 15. desember 2008 ble han innsatt som ny statsminister i Thailand av Representantenes hus.
Han stilte som førstekandidat for Demokratene under parlamentsvalget i 2019, men fikk for lav oppslutning og gikk derfor av som partileder.
Vitenskapsåret 1711
Vitenskapsåret 1711 er en oversikt over hendelser, prisvinnere, fødte og avdøde personer med tilknytning til vitenskap i 1711.
Martin L. Perl
Martin L. Perl (født 24. juni 1927 i Brooklyn i New York, død 30. september 2014 i Palo Alto) var en amerikansk fysiker og nobelprisvinner. Han ble tildelt nobelprisen i fysikk i 1995 «for oppdagelsen av tau og for banebrytende bidrag til leptonfysikk». Perl delte prisen med sin landsmann Frederick Reines.
Perl tok eksamen som kjemiingeniør ved Polytechnic Institute i Brooklyn i 1948. Deretter gikk han over til fysikk og tok en filosofisk doktorgrad ved Columbia University i 1955.
Perl oppdaget tauonen som er en tyngre slektning av elektronen. Oppdagelsen innebar det første tegn på at en tredje «familie» av fundamentale partikler eksisterte. Eksistensen av den tredje familien har stor betydning for fysikernes tiltro til dagens teoretiske modell, den såkalte standardmodellen. Uten den tredje familien skulle modellen ha vært ufullstendig.
I 2009 mottok Perl en æresdoktorgrad fra Universitetet i Beograd.
Albin Lermusiaux
Albin Georges Lermusiaux (født 9. august 1874, død 20. januar 1940) var en fransk sportsutøver som deltok i de første moderne olympiske leker 1896 i Athen.
Lermusiaux kom på tredjeplass i finalen på 1500 meter med tiden 4.37.0 under OL 1896 i Athen, bak australske Thomas Burke som vant med 4.33,2 og Arthur Blake fra USA. Han deltok også på 800 meter, han vant sitt forsøksheat og var kvalifisert for finalen, men stilte ikke.